זמר ליין
שרנו שרנו אך עדיין ; לא זימרנו זמר ליין. ; יש חסיד ויש חסיד. ; אך אין חסיד ללא כוסית ; לה' הם השמיים ; לנו די בכוס "לחיים"! ; כששלחו שדכן לסבא ; לשדך את אמא לאבא ; דיברו שעות גם לא חיוך ; נכנס יין יצא שידוך ; בקבוק של "משקה" וקדימה ; אבא התחתן עם אמא! ; עוד אזכור, לא תאמינו ; איך בברית אברהם אבינו ; הרגשתי מן כאב חותך ; ומשהו מתוק בחיך ; הכאב ההוא מזמן עבר לי ; אך הטעם עוד נשאר בי. ; כשאל החדר לקחוני ; למעשים טובים שם חינכוני. ; והרבי, רבי חבקוק ; לא נפרד מן הבקבוק. ; וכשהוא סוף סוף נרדם ; לגמנו מן ה"משקה" גם. ; לחופה כשהגעתי ; על ידי אישה זרה מצאתי ; והרבי הגיש פתאום ; כוס של יין "רק לטעום". ; "או הכל או כלום!" אמרתי ; את הכוס כולה גמרתי. ; לא סיימנו ירח דבש; כי העדפתי את ה"משקה" ; ירח דבש זה ירח דבש; אבל יי"ש בכל זאת יי"ש! ; יי"ש עדיף על אשת חייל ; גם ביום וגם בליל! ; כשאשתי בלי סוף פגעה בי ; מה עושים? נוסעים לרבי ; הוא גזר עלי גזירה: ; חודש אחד בלי טיפה מרה. ; אבל כשיש "קליפה" בבית ; מוכרחים טיפה כזית! ; כשיומי סופסוף יגיע ; קיברו אותי עם הגביע. ; איתי בקבר אז תשכב ; חבית של "משקה" גב אל גב ; וכשיבוא משיח בן דוד ; אמזוג לו כוס מן החבית.; 